જ્યાં એક તરફ પેટ્રોલ અને ડીઝલની વધી રહેલી કિંમતથી સામાન્ય માણસ પરેશાન છે ત્યાં વિપક્ષી પાર્ટીઓ ઘ્વારા સોમવારે ભારત બંધ બોલાવ્યું છે. કોંગ્રેસના નેતૃત્વમાં બોલાવવામાં આવેલા બંધની મિશ્ર અસર જોવા મળી રહી છે. આ વિપક્ષી પાર્ટીઓના નેતાઓ ઘ્વારા મોદી સરકાર પર જોરદાર પ્રહાર કરવામાં આવ્યા છે. આ બધા વચ્ચે પેટ્રોલ અને ડીઝલની કિંમતો અંગે આંધપ્રદેશ સરકારે એક મહત્વનો નિર્ણય લીધો છે. આંધ્રપ્રદેશના મુખ્યમંત્રી ચંદ્રબાબુ નાયડુ ઘ્વારા રાજ્યમાં પેટ્રોલ અને ડીઝલની કિંમત 2 રૂપિયા ઓછી કરવાનો નિર્ણય લીધો છે. આ નવા ભાવ મંગળવારે સવારથી લાગુ કરી દેવામાં આવશે.